《端忞疲於哺蚕老妇悯而饷之余作古调以赞之》
宋代·钱时

族孙买叶中山归，恻然闻之矜尔疲。
长腰豚蹄亟送似，未暇问到而蚕饥。
此时此念难藏假，厩焚退朝遑恤马。
马非不爱爱我人，用违其才终土苴。
试问母今蚕几筐，间关未必能补疮。
我亦有蚕非条桑，他日天机云锦裳。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。